

**Republika e Kosovës**

**Republika Kosova-Republic of Kosovo**

*Qeveria –Vlada-Government*

***Ministria e Mjedisit, Planifikimit Hapsësinor dhe Infrastrukturës***

***Ministarstvo Životne Sredine, Prostornog Planiranja i Infrastrukture***

***Ministry of Environment,Spatial Planning and Infrastructure***

Departamenti i Automjeteve - Divizioni i Auto shkollave

***N J O F T I M***

Ministria e Mjedisit, Planifikimit Hapësinor dhe Infrastrukturës ftonë të gjithë kandidatët e interesuar për të ju nënshtruar provimit (për licencim ose përtëritje të licencës për pyetës të drejtimit nga pjesa teorike), të njëjtit mund të aplikojnë duke filluar nga data 06.11.2023 **kurse aplikimi përfundon më** datën 17.11.2023. Pas kësaj date nuk do të pranohen kërkesat (aplikimet) për provim.

Të drejtë për aplikim kanë kandidatët të cilët i plotësojnë kushtet e përcaktuar në Ligjin nr. 05/L-064 për Patentë Shoferi dhe Udhëzimit Administrativ Nr.01/2023 për Pyetës.

Për aplikim për licencim dhe përtëritje të licencës për Pyetës të Drejtimit nga Pjesa Teorike, duhet të dorëzohen këto dokumete:

1. Aplikacioni,
2. Origjinalin ose kopje e noterizuar dëshminë për përgatitjen profesionale diplomën ose certifikatën për përfundimin e studimeve së paku të nivelit Bachelor nga lëmi **i komunikacionit**, diplomat ose certifikatat te fituar jashtë vendit tonë duhet të jenë të nostrifikuara.
3. Dëshminë për përfundimin e trajnimit bazë për pyetës të drejtimit për kategorinë “B” përkatësisht për kategorinë “A”,
4. Për kandidatët të cilët aplikojnë për kategorinë C ose D duhet të ndjekin trajnimin periodik shtesë.
5. Kopjen e letërnjoftimit apo pasaportën e vlefshme të lëshuar nga organi i Republikës së Kosovës (kandidati duhet të ketë së paku 25 vjet),
6. Kopjen e patentë shoferit së paku pesë (5) vite,
7. Vërtetimin për përvojën e punës së paku pesë (5) vite, nga trusti pensional,
8. Origjinalin e deklaratës nen betim se ai ose ndonjë anëtar i familjes së ngushtë të tij në tri (3) vitet e fundit të mos ketë qenë i angazhuar në çfarëdo funksioni në auto shkollë,
9. Origjinalin e dëshmisë e lëshuar nga Gjykata që kandidati nuk është i dënuar për vepër penale më shumë se gjashtë (6) muaj burgim, me vendim te gjykatës të formës së prerë,
10. Certifikatën shëndetësore të vlefshme.

Dokumentacioni i kompletuar dorëzohet në adresën Sheshi “Nëna Terezë”, ndërtesa e ish Gërmisë, Kati i dytë II, zyra D-211/B, në Prishtinë.

Provimi për pyetës të drejtimit nga pjesa teorike do te mbahet me datë 27.11.2023 në ora 15:00 në Njësinë e patentë shoferëve në Prishtinë (tek Stacioni i autobusëve) Prishtinë sipas listave te cilat do te publikohen ne web faqe te Ministrisë.

Në Prishtinë, më 27.10.2023.